
PRMFAISDA, 


Celsus  ornatissimus  ille  medicus  Roma^ 
nus  bene  notavit,  suis  ipsius  temporibus  non 
minus  epulis  et  luxu,  quam  literarum  artium¬ 
que  bonarum  studio  acriori,  homines  corpo¬ 
rum  vires  contrivisse,  novis  valetudinis  ad- 
versse  generibus  semet  implicuisse,  vitmque 
spatium  contraxisse.  Quod  ita  se  habere 
usus  hodiernus  luculenter  edocuit.  Quanto 


2 


DE  ERYSIPELATE. 


enim  magis  homines  scientia,  disciplinis,  ar¬ 
tibusque  ad  cultum  et  utilitatem  pertinenti¬ 
bus  floreant,  tanto  fere  magis,  omnia  mem¬ 
bra  languent,  vultum  pallent,  et  ad  morbos 
imbecillitate  natos  subeundos  propensi  fiunt. 
Neque  non  virium  indolisque  ratio  mirum  in 
modum  speciem  morborum  mutat :  adeo  ut 
idem  morbus,  eidem  omnino  sedi  incumbens, 
alias  atque  alias  notas  prae  se  ferat,  aliasque 
aliter  finiatur,  prout  infirmum  aut  validum, 
plenum  aut  gracilem,  corripiat. 

De  nullo  autem  morbo  jure  meliore,  quam 
de  inflammatione,  hoc  praedicare  licet ;  cui 
genus  nervosum  modo  vehementer  incitatur, 
et  vires  superant  j  interdum  contra,  hae  gravi¬ 
ter  collabuntur,  et  singulae  corporis  actiones 
admodum  sedantur. 

Quoniam  haec  novisse  summi  medicorum 
interest.  Erysipelas  argumento,  de  quo  dis¬ 
putem,  prge  cmteris  selegi.  Quod  sane  for¬ 
mam  multiplicem  sibi  induit,  pro  corporis 

natura,  et  aliis  causis ;  unde  ratio  medendi 
idonea,  nequaquam  semper  eadem  contingit. 

Quaedam  praefatus  de  hujus  morbi  indiciis, 
quae  communia  exhibere  soleat,  deinde  ad 
species  ejus  varias  proferendas  transibo. 


HISTORIA, 

Hicce  morbus  e  signis  consuetis,  veluti 
alia  exanthemata,  febris,  incipere  solet  5  qua¬ 
lia  sunt  lassitudo,  horror,  somnolentia,  vel 
etiam  delirium,  calor  sitisque  insignis,  conci¬ 
tatus  arteriarum  motus  vel  durus,  vel  exilis, 
prout  ad  synocham  aut  typhum  propius  fe¬ 
bris  accedat.  Haec  sequuntur  lingua  albida, 
cibi  fastidium,  vel  etiam  vomitus,  dorsi  capi¬ 
tisque  dolor,  corporis  jactatio,  summa  solici- 

* 

tudo,  et  ad  somnum  proclivitas.  Paulo  post, 
scilicet  biduo  vel  triduo,  acriter  exardet 

quaedam  macula,  initio  exigua,  sed  postea 
lata  dispersaque,  colore  purpureo  vel  ex  ru¬ 
bro  nigricante  in  aliqua  parte  corporis  exter¬ 
na  :  tunc  quoque  pars  dolet,  prurit,  et  paulu¬ 
lum  intumescit,  atque  digito  illato,  exalbescit  j 
mox  tamen  sublato,  iterum  rubescit.  Serius 
aut  ocius  oriuntur  vesiculae  aut  phlyct^nae, 
quae  parvae  sunt  vesicutej  haud  lenticulis  am¬ 
pliores,  latice  distentae ;  istseque  tandem, 
morbo  jam  inclinato,  in  squamas  abeunt. 
Denique,  sei'pit  morbus,  et  ssepe  eas  partes 
jam  sanescentes  relinquit,  quas  antea  nxale 
habuerat. 

Haec  signa  sunt  frequentiora,  sed  pro  parte 
affecta  variant. 

Profecto,  si  faciem  morbus  adoritur,  quod 

frequentissime  fieri  solet,  signa  graviora  sunt : 

citius  plerumque  invadit  morbus ;  attamen, 

horror,  nausea,  et  signa  a0gro  febrem  inter- 

• 

mittentem  minantia  nonnunquam  accessio¬ 
nem  indicant ;  deinde  tumescit  frons,  malm, 

nasus  aut  palpebrse,  parsque  inflammata  vel 
glabra  est,  vel  fortasse  pellucida,  sed  nec  in¬ 
tenditur,  nec  durescit,  nec  fere  unquam  pul¬ 
sat. 

E  macula  rubra  exigua  quibusdam  in  cor¬ 
poris  partibus  supradictis  incipit  hic  morbus ; 
sed  si  faciem  adoriatur,  sensim  per  totum 
caput,  vel  etiam  ad  cervices  interdum  disper¬ 
gitur  ;  et  ssepe  palpebrae  adeo  tumefiunt,  ut 
lux  introire  nequeat ;  sed  inflammatio  ssepius 
in  alterutro  faciei  latere  continetur. 

Cum  morbus  membrum  aggreditur,  tum 
plerumque  diuturnior  est,  dolorque  acutior 
quam  in  facie,  et  fere  semper  e  pede  vel  parte 
cruris  anteriore  incipit ;  inde  usque  ad  genu 
et  inguen  extenditur,  donec  totus  artus 
aequaliter  rubescit ;  quo  tempore  glandulae  in 
inguine  positae  aliquando  tumescunt,  atque 
partim  suppurant#  Abscessus  tandem  prope 
vasa  lymphatica  formantur ;  qui  sinuosi 
graviter  dolent,  tardeque  sanescunt.  Artu 

superiore  laborante^  signa  eadem  sunt.  An¬ 
tequam  rubescit  membrum,  signa  jam  dictis 
similia  videntur ;  nisi  quod  rigores  forte  gra¬ 
viores  sunt,  stupore  et  somnolentia  minus 
urgentibus, 

Ii 

Postremo,  iste  morbus  interdum  mulierum 
mammas  aggreditur;  unde  tumescere,  du¬ 
rescere,  et  haud  raro  suppurare  solent.  Glan¬ 
dulae  in  axilla  positae  tunc  vexantur  atque 
suppurant. 

Hic  nobis  notare  licet,  ut  febris  inflamma¬ 
tione  orta  non  sit  remissior,  sed  cum  spar¬ 
genda  ingravescere  soleat. 

Febris  plerumque  ad  diem  mali  quintum 
sextumve  progreditur,  quo  circiter  tempore 
bullis  eruptis,  lenior  fit,  et  apud  diem  octa¬ 
vum  vel  decimum  abiit. 

Hujusce  morbi  species  est,  quae  corporis 
truncum  aggreditur,  et  brevi  in  permultas 

vesiculas  parvas  desinit.  A  Culleno  Phlycte- 
nodes,  apud  veteres  Zona  vel  Zoster  appella¬ 
tur,  quia  corpus  interdum  circa  umbilicum 
instar  cinguli  circumligat.  Sed  hasc  jam 
dicta  Erysipelatis  veri  sunt  signa  frequen- 
tiora. 

Finitur  Erysipelas  squamis  furfuris  simili¬ 
bus  ;  quse  terminatio  maxima  optanda  est, 
ssepissimeque  post  diem  octavum  vel  deci¬ 
mum  secundum  accidit.  In  dolentem  ex¬ 
ulcerationem  desinit  morbus,  ad  quam  pal¬ 
pebrae  et  superiores  buccae  partes  facilli¬ 
me  spectant ;  nihilominus  pus  ibi  forma¬ 
tum  nec  albidum,  leve,  nec  crassum  est, 
sed  ichojn  simile.  Quando  haec  infausta 
suppuratio  artum  tentat,  ut  nullo  modo  cir¬ 
cumscripta  est,  veluti  in  phlegmone,  ita  late 
per  telam  cellulosam  vagatur,  et  haud  raro 
in  gangraenam  transit.  Postremo,  morbus 
translatione  finitur,  quae  cum  ad  cerebrum 
tendit,  mors  fere  statim,  signis  apoplexiae 
comitantibus,  sequitur. 


s 

PROCLIVITATIS  CAUSAS. 

Hic  morbus  maxime  exercet  homines  a 
triginta  ad  quadraginta  quinque  annos  na¬ 
tos  :  foeminee,  praesertim  gravidae,  morosi, 
anxii  et  iracundii ;  senes,  ei  multo  magis  sunt 
obnoxii  quam  adolescentes.  Corpus  plenum 
atque  sanguineum,  nec  non  atra  bile  imbu¬ 
tum,  proclivitatem  ad  hunc  morbum  faciL 
Haereditas  quoque,  si  Sennerto  ita  scribenti 
credimus ;  “  non  raro  hoc  malum  in  liberos 

a  parentibus  propagari  solet/’  Profecto 
qui  semel  morbum  subiit,  multo  postea  est 
opportunior.  At  quidem  haud  ignoro,  quod 
hae  res  sunt  plerumque  comitantes,  sed  non 
praedisponentes  causae,  quae  penitus  in  tene¬ 
bris  latent.  Si  conjecturam  facere  liceat, 
erysipelas  morbus  est,  quae  a  partu  usque  ad 
sepulchrum  in  aliquibus  corporibus  humanis 

inhabitat  et  latet ;  qui,  stimulo  immodico 
alicui  parti  admoto,  paulo  post,  dum  vires 
innatse  vel  partis  vel  totius  corporis  imminu¬ 
untur,  sese  manifestat  5  qui  non  intemperan¬ 
tia  augetur,  sed  eadem  ratione,  qua  irritabili¬ 
tas  corpore  labefacto  augetur,  eadem  viribus 
fractis  morbus  superat.  Ex  his  duabus  cau¬ 
sis  explicare  possumus,  quare  morbus  nunc 
signis  inflammationis,  nunc  debilitatis  adoria¬ 
tur,  quia  in  corporibus  robustioribus  e  prima 
causa  oritur,  et  morbus  iterum  corpus  stimu¬ 
lat,  unde  fit  quod  vasa  magna  actionem  no¬ 
vam  et  vehementem  recipiunt ;  hinc  Erysi¬ 
pelas  Phlegmonodes.  Sed  cum  morbus  ex 
ea  debilitate  oritur,  qua  vires  innatae  subi¬ 
guntur,  vasa  imbecilla  actionem  vehemen¬ 
tem  recipere  nequeunt ;  hinc  Erysipelas  QEde- 
matodes.  In  iis  quoque  partibus  orbis  ter¬ 
rarum,  scilicet  Newfoundland,  quarum  in 
incolis  haec  proclivitas  vel  morbus  latens  non 
existit,  etiamsi  populi  horum  locorum  ob¬ 
noxii  sunt  omnibus  causis  excitantibus,  atta¬ 
men  erysipelas,  ut  sicuti  ego  accepi,  apud  eas 

fere  nunquam' visum  fuit.  In  hac  autem  in« 
sula,  ex  eadem-  causa,  uni  homini  erysipelas, 
alteri  podagra,  tertioque  phlegmone  oritur, 
prout  corporis  proclivitas  ad  eos  morbos  pro«? 
pius  accedat. 


EXCITANTES  CAUSAE. 

*  ^ 

Jam  dictis  in  memoria  retentis,  inter  cau¬ 
sas  excitantes  numerari  possunt  omnia  quae 
aut  corpus  infirmant  aut  praeter  solitum  sti¬ 
mulant,  ideoque  noii  solum  quae  erysipelas, 
sed  omnes  fere  morbos  quibus  corpus  huma¬ 
num  est  opportunum  excitare  possunt.  Sed 
e  multis  sequentes  eligere  licet,  quae  corpus 
infirmant;  suppressae  aut  omissae  naturales 
aut  artificiales  exinanitiones ;  quales  sunt  per 
cutem  exhalatio,  menstrua,  et  alvus,  suppu-  - 
ratio  et  efflorescentiae  cutis,  aer  humi- 
dus,  et  potiones  nieraciores  quotidie  assump- 

tae,'  quae  corpus  praeter  solitum  stimulant; 
potus  immodicus,  et  vulnus  corpore  oppresso 
acceptum ;  caput  nudum,  praesertim  praeter 
solitum  labore  calefactum  soli  meridiano  sub¬ 
jectum  ;  calor  irisignis  ab  igne,  balneo,  aut 
potione  nimis  calida ;  animi  perturbationes, 
ira  scilicet,  vel. terror;  fatigatio;  subitae  . 
coeli  mutationes;  humor  erysipelatis  e  cor¬ 
pore  morboso  in  sanum  inoculatione  transla¬ 
tus,  Multum  quoque  jam  disputatur,  erysi¬ 
pelas  contagio  propagari  queat,  necne ;  quod 
si  fieri  possit,  certe  rarissime  accidit.  Quos- 
dam  profecto  hic  morbus  semel  aut  saepius 
quotannis  aggreditur,  et  aeger  post  ejus  ac¬ 
cessionem  bona  valetudine  saepe  fruitur  ;  in¬ 
de  arthritidis  species  aestimabatur.  Sed  res 
non  ita  se  habet :  eadem  bona  valetudo  ali¬ 
quando  accessionem  epilepsiae  sequitur ;  sed 
nemo  tam  fuerit  ineptus  ut  eosdem  esse  mor¬ 
bos  affirmaret. 

fiATlO  SIGNORUM,  .  n  / 

In  signorum  rationem  referendo,  phleg¬ 
monen  et  erysipelas  comparare  in  animo 
est,  ita  ut  eorum  naturas,  et  quomodo  inter 

se  differant,  ante  oculos  proponam!  ' 

*  *  * 

-  -  t  ■  -  ■  i  ,  -  •  -  ^ 

-  -  -  i,  ’  1  f_  -  ,  •  . 

'  Qualiscuhque  est  color  partis  sanmj^^  in¬ 
flammata  rubescit :  si  habitus  corporis  in¬ 
teger  Vel  pars  prope  cor  sit,  rubor  pallidus^ 
si 'habitus  labefactus  vel  membrum  laborans, 
rubicundior  vel  magis  purpurascit.  :Hic 
color  liquido  e  vasis  sanguine  turgidis  oritur ; 
quae  vasa  contrahendi  facultate  vix  praedita 
sunt  praeter  solitum  intenta  :  haec  contra¬ 
hendi  facultas  amissa,  ex  hoc  plane  apparet, 
ut  parti  inflammatae  dolor  inter  arteriarum 
amplificationem  vel  in  diastole  est  gravissi¬ 
mus.  At  certo  scimus  musculum  inflamma- 

tum,  vel  prmter  naturam  intentum,  sine  do¬ 
lore  excruciante  contrahi  non  posse  :  unde 
in  parte  inflammata,  an  tunica  arteriarum 
muscularis  omnino  contrahatur,  nobis  licet 
dubitare.  tArterise,  dum  pars  phlegmone  af¬ 
ficitur^  lympham  secernunt ;  in  qiia  Forman¬ 
tur  vasa  nova,  necnon  adhsesiones.  Sed  ho¬ 
rum  nihil  accedit  cum  erysipelas  partem 
male  habet  ideo  color  ejus  plane  ex  vasis 
solum  oritur  j  quae  sanguinem  in  eas  partes 
transire  sinunt  5  quae  apud  bonam  valetudi¬ 
nem,  laticem  tantum  transmittere  solebant  ^ 
quamobrem  erysipelatis  color  est  phlegmone 
purpuracior,  ^  et  tumor  ejus  eadem  ratione 
fere  nunquam  circumscriptus.  Nulla  lympha 
secreta,  nullae- adhaesiones  consequi  possunt: 
attamen  partes  affectae  raro  suppurant,  nisi 
cum  phlegmone  adsit,  et  cum  tela  cellulosa 
torquetur,  dum  suppuratio  longe  lateque  pa¬ 
tet.  In  hoc  quoque  a  phlegmone  diflFert 
erysipelas,  quod  illa  minus,  hoc  magis  ad  sup¬ 
purationem  spectat,  quanto  profundior  est 
sedes  morbi.  Quare  erysipelas  ad  suppura- 

tionem  non  spectet,  fere  adhuc  latet ;  nisi 
ob  causam  jam  dictam,  scilicet,  pus  secer¬ 
nendi  speciem  et  vasorum  actionem  fere 
amissam,  ad  puris  secretionem  nequaquam 
esse  aptam.  Sed  eorum  intumescentia  serum 
transmitti  sinere  videtur :  membro  quoque 
laborante,  glandulae  lymphaticae,  ut  jamjam 
notatum  fuit,  saepe  vexantur,  ac  de  his  maxi¬ 
me  causis  cedaema  oborire  verisimile  est. 

Sensim  erysipelatis  rubor  in  cutem  vici¬ 
nam  non  desinit,  veluti  phlegmones,  sed 
marginem  non  solum  visui,  at  tactui  sentien¬ 
dum  habet.  Quam  rem  in  exponendo,  nos 
oportet  aestimare  vasa  cutis  minus  irritabilia 
esse,  quam  telae  cellulosae,  et  non  ita  facile 
in  inflammationem  ruere  j  atque  inflamma- 
tionem  saepius  per  consensum  quam  per  to¬ 
tius  corporis  morbum  sese  extendere :  nam 
si  hoc  in  causa  esset,  partes  jam  inflammatae 
sanescere  non  possent ;  vel  denique  partem 
affectam  pro  tempore  ad  hanc  actionem  ejus 
proclivitatem  omnino  amisisse  indicaret :  at 

verum,  ut  inquit  Joannes  Hunter,  What 
this  action  is,  or  in  what  it  differs  from 
the  common  action  of  the  vessels,  is  not 
“  easily  determined,  since  we  are  more  able 
to  judge  of  the  effects  than  the  immediate 
“  cause/^ 

V 

Erysipelas  plerumque  cutem  aggreditur, 
quanquam  in  partem  interiores  nonnunquam 
spargitur  5  saepe  etiam  phlegmone  consocia¬ 
tur  ;  cum  erysipelas  phlegmonodes  apud  ve¬ 
teres  appellatur,  nec  raro  ex  altero  in  alte¬ 
rum  sensim  transeunt,  eorumque  sedes  ea¬ 
dem  esse  videtur ;  nam  si  inflammationis  spe¬ 
cies  e  sede  penderet,  quatuor  vel  quinque 
species  post  membri  amputationem  ad  vuh 
nus  sanandum  essent  necessariae. 

Erysipelas  igitur  et  phlegmone  inter  sese 
haud  late  differunt. 

Nunc  de  quibusdam  aliis  signis  dicendum 
est ;  inter  quae  somnolentia,  delirium  et 

coma  numerantur,  quae  vulgo  a  causis  tribus 
oriri  dicuiitur nempe,  inflammatione  vicina 
intus  conversa,  vel  denique  ex  aucto  san¬ 
guinis  impetu.  'E  causa  prima  oriri  non 
possunt  j  quia  membro  cruciato  sgepe  gravi¬ 
ter  urgent.  E  secunda  sane  possunt,  at  non 
semper  adest  translatio,  dum  haec  signa  tor¬ 
quent  ;  nam  apud  Cullenum  numerantur, 
at  ille  morbum  intus  conversum^  nisi  se  spar¬ 
gendo  et  augendo,  nunquam  vidit.*  Sed,  ut 
jam  dictum  fuit,  haec  signa  membro  laboran¬ 
te  saepe  sseviunt.  Porro,  inter  cadaver  secan¬ 
dum,  quod  hoc  morbo  et  his  signis  praesenti¬ 
bus  vitam  amiserat,  a  Doctore  Baillie  in- 
ventum  est,  encephalon  morbum  evidenteha 
nullum  habuisse.  Apud  Morgagni  et  quos¬ 
dam  alios  scriptores,  qui  mihi  in  manus  ve¬ 
nerant,  sectiones  cadaverum  '  nullas  homi¬ 
num,  qui  hoc  morbo  perierunt,  invenire  pos¬ 
sum.  E  tertia  causa  oriri,  longe  vero  absimi¬ 
le  est ;  quoniam  haec  signa  pro  inflamma¬ 
tionis  magnitudine  multo  sunt  graviora  in 
multis  aliis  morbis  quoque  \  scilicet,  in  fe- 

bribus  continuis,  vel  etiam  in  phlegmone, 
dum  sanguinis  impetus  multo  major  est :  at¬ 
tamen,  delirium  et  stupor  non  semper  vex¬ 
ant.  Ratio  igitur  horum  signorum  satis  ob- 

t 

scura  videtur  5  nec  explicatio  verisimilis  ad¬ 
huc  data  est^ 


DIAGNOSIS. 

Satis,  ut  spero,  jam  memoratum  est  quo 
Erysipelas  a  Phlegmone  facile  dignoscatur. 

Ab  erythemate  dignoscitur  erysipelas,  eo 
quod  illud  tantum  cutis  vitium  est,  et  febrem 
nullam  nisi  symptomaticum  sibi  junctam  ha¬ 
bet. 

Erysipelas  et  scarlatina  signis  quam  simil¬ 
limis  corpus  aggrediuntur :  verum  a  capite 
ad  calcem  scarlatina  efflorescentia  sese  ex- 

tendit,  isque  morbus  juventutem  frequentius 
adorityr ;  necnon  cum  tonsillarum  exulce¬ 
ratione  sociari  videtur :  attamen,  sub  initio 

alterutrius  morbi  nihil  febri  in  distinguendo 

*» 

fidendum  est  5  nam  uterque  variare  potest. 


PROGNOSIS, 

Jam  vero  ab  indiciis  eventum  morbi  con¬ 
siderandum  est  ^  atque  segri  aetas,  vite  habi¬ 
tus,  corporisque  genus,  vel  species  morbi, 
eventum  plurimum  moderantur  et  mutaret. 

Erysipelas  phlegmonodes,  id  est,  cum  sig¬ 
nis  inflammationis  comitatum,  et  cum  febre 
synodia,  maturam  aetatem  corporaque  robus¬ 
tiora  aggreditur.  At  vero  in  aetate  provecta 
paululum  synodiae,  multum  typhi  adest,  cum 
erysipelas  veterum  oedagmatodes  formatur. 
Denique,  corpore  intemperantia,  terra  calida 

aut  morbis  praegressis  labefacto,  sese  osten¬ 
dit  erysipelas  gangraenosum. 

Erysipelas  phlegmonodes  saepe  quam  mini¬ 
mum  periculi  aegro  minitatur,  et  in  habitu 
bono  nullus  fortasse  locus  aut  medico  aut 
chirurgo  erit.  Interdum  tamen  membro  ten- 
tato,  introrsum  serpit :  tunc  saepe  mala  lata¬ 
que  suppuratio  comitatur.  Si  faciem  occu¬ 
pat,  et  introrsum  tendit,  dolor  capitis,  deli¬ 
rium,  stupor,  et  coma  usque  ad  mortem  ur¬ 
gent.  Metastasis,  vel  morbus  omnino  trans¬ 
latus,  nunquam  vel  certe  rarissime  in  hac 
specie  videtur  (Pearson).  Speciei  secundae 
vel  oedmmatodi  multum  periculi  adest ;  nam 
metastasis  saepe  accidit.  In  gangraenanf  nun¬ 
quam  transit :  nec  raro  die  octavo  vel  nono, 
sine  ulla  causa,  quae  inter  cadaver  secandum 
inveniri  potest,  aeger  stupore  laboi^ans  ani¬ 
mam  efflat.  Denique,  in  specie  gangraenosa, 
omnia  in  praecipiti  versantur.  Pauci  qui¬ 
dem,  quam  paucissimi  unquam  bonam  vale¬ 
tudinem  recipiunt,  sed  ad  diem  vigesimum 

aut  vigesimum  quartum  vitam  miserrimam 
trahunt ;  sanitas,  si  unquam,  tardissime  re¬ 
dit,  sed  longe  saepissime  eo  tempore  absu¬ 
mantur.  .  ^ 

r 

Quo  longius  distat  pars  affecta  capite  vel 
trunco,  eo  minus  metastasis  .est  metuenda; 
at  quaecunque  species  faciem  aut  partem  pec¬ 
toris  exteriorem  tentat,  mgrum  in  periculum 
adducit.  Quanto  magis  febris,  delirium  aut 
coma  saeviunt,  tanto  plus  discriminis  subest. 
Malum  est,  si  infantes  teherosque  adhuc 
pueros  circa  umbilicum  hic  morbus  exerceat. 
Hoc  vitium  anasarcm,  asciti,  veterique  ictero 
superveniens,  plerumque  enecat.  Nihil  am¬ 
plius  est  quod  dicam,  nisi  quod  morbus  saepe 
periti sMmos  fallit.  Denique  scire  licet,  quan¬ 
to  graviora  sint  indicia,  tanto  minus  spei  sub- 
esse,  tantoque  citius  et  certius  fatum  esse 
augurandum.  .  '  .  .  i 

CURATIO. 

r 

s. 

Nullus  fere  morbus,  habitu  corporis, 
quod  aggreditur,  magis  quam  erysipelas,  mu¬ 
tatur.  Hoc  adeo  est,  ut  hodie  qualis  sit  ejus 
natura,  dicere  non  possimus  \  qua  de  causa, 
curationem  inter  tres  species  jam.  dictas  divi¬ 
dendam  mihi  propono ;  quse  nempe  inter  se 
differunt,  tum  periculi  ratione,  tum  quoque 
curatione ;  quia  spatio  duorum  vel  trium 
dierum  oriri  et  cognosci  possunt,  et  quia  ex 
alia  in  aliam  nonnunquam  transeunt.  Igi¬ 
tur  de  singulis  earum  separatim  dicere  opor¬ 
tet. 

Erysipelas  phlegmonodes  plerumque  faciei 
latus  alterutrum  adoritur ;  incipiens  ex  hor¬ 
rore  et  calore  vicissim  occupantibus,  cum 
motu  arteriarum  concitato  et  ad  somnum 

proclivitate :  urgent  quoque  lingua  albidaj 
sitis,  fastidiumque  cibi :  dein  apud  latus  nasi 
vel  prope  aurem  macula  rubra,  cum  doloris 
urentis  sensu  et  pruritu,  nocte  fere  secunda 
vel  die  tertio  conspici  coepit :  morbus  ingra¬ 
vescit  p  tota  facies,  maximeque  palpebras  tu¬ 
mescunt,  et  die  quarto  vel  quinto  pars  af¬ 
fecta  vesiculis  obsidetur,  quae  saepissime  hu¬ 
more  pellucido,  aliquando  subflavo,  inter¬ 
dum  livido,  implentur  :  hm  die  circiter  sexto 
laticem  effundunt ;  et  eodem  fere  tempore 
serum  sanguinolentum  smpe  ex  aure  vel  pal¬ 
pebris  profluit :  tunc  tumor  sensim  recedit, 
et  flavescit  5  atque  die  octavo  febris  plerum¬ 
que  quiescit ;  tumor  etiam  evanescit,  squama¬ 
rumque  ad  instar ;  cutis  delabitur.  Membro 
laborante  similia  sunt  indicia,  sed  saepius  ac¬ 
cedit  suppuratio* 

In  curatione  hujusce  speciei,  multum  ju¬ 
vant  sanguinis  detractio,  victus  parcus  et 
tenuis:  denique,  quaecunque  regimen  anti- 
phlogisticum  amplectitur,  nisi  forte  frigus 

parti  affecta0  admotum.  Antequam  sanguis 
mittitur,  vitae  habitus  et  vires  aegri  nobis 
consideranda  sunt.  Si  in  urbe  vitam  egerit, 
si  forma  gracilis  est  vel  atra  bile  imbuitur, 
denique,  si  aetas  provecta  est,  nisi  graviter 
urgent  indicia,  sanguis  non  omnino  detra¬ 
hendus  est,  tum  etiam  parce  cauteque :  at 
si  aeger  in  rure  vitam  habuerit,  si  motus  ar¬ 
teriarum  sit  plenior  et  durior,  si  ardor  mag¬ 
nus,  si  vires  supersint,  et  aeger  nondum  con¬ 
senuerit,  tunc  semel  atque  iterum  sanguinem 
mittere  oportebit ;  at  non  satis  mirari  pos¬ 
sumus  virum  rei  medicae  peritissimum  As- 
TRUC,  ad  erysipelas  resolvendum,  quinquies 
vel  sexies,  primis  diebus  morbi,  venam  incidi 
jussisse.  Post  primam  vel  secundam  venae 
sectionem,  si  signa  non  mitescant,  quam 
iterum  sanguinem  detrahere  praestabit,  ea 
administravere,  qum  leniter  alvum  movent: 
quod  consilium  ope  olei  ricini  vel  infusi 
cassiae  sennge  satis  commode  perfici  potest. 
Quoniam  per  totum  hujusce  morbi  cursum 
alvus  fere  semper  pigerrima  est,  secundo 

quoque  die  devorare  haec  debent ;  vel,  quod 
fortasse  melius  erit,  paululum  submuriatis 
hydrargyri  opio  mixti  quotidie  assumendum. 
.Ea  autem,  quae  aut  alvum  aut  vomitum  ve¬ 
hementius  movere  solent,  sine  maximo  peri¬ 
culo  vitae  adduci  non  possunt  ^  quia  non  so¬ 
lum  infirmant  corpus,  sed  idem  ad  gangrae¬ 
nam  et  ad  metastasin  subeundas  proclivius 
reddunt.  •  Postquam  sanguis  detrahitur,  si 
opus  sit  alvus  purganda  est.  Postquam  al¬ 
vus  exoneratur,  ad  ea  quae  sudorem  eliciunt 
fortassis  confugere  oportet.  Ad  quod  con¬ 
silium  perficiendum,  praeparata  ex  stibio  opio 
imbuta,  aut  ex  ipecacuanha  et  sulphate  po- 
tassae  vulgo  ingeruntur.  Multum  autem  di- 
verseque  medici  disputant  dissentiuntque,  an 
quae  sudorem,  an  quae  alvum  movent,  mor¬ 
bo  ad  finem  properante,  magis  juvent.  Du¬ 
bitant  etiam  quidam,  at  me  judice  sine  causa, 
an  haec,  febre  saeviente,  tuto  omnino  admi¬ 
nistrari  possint.  Doctor  Friend,  postquam 
de  usu  alvi  purgantium  in  variola  dixerat, 
haec  verba  exquisita  et  distincta  habet:  Est 

et  aliud  morbi  genus,  idque  satis  pericu« 
“  losum,  in  quo  etiam  cum  minime  defebue- 
“  rit  febris,  ita  mirifice  profecerint  purgantia, 
ut  aliquando  sine  iis  ad  sanitatem  perve- 
“  niri  non  possit.  Morbus  is  est  capitis  ery- 
sipelas/’  Deinde  subjicit  exemplum,  in 
quo  morbus  fere  ad  mortem  fuerat  progres¬ 
sus,  cum  delirium,  coma  et  distensiones 
nervorum  adessent,  et  aeger  nihil  memoriae 
per  sex  dies  retinueret ;  nihilominus,  ope 
purgantium  sola  aegrum  summo  periculo  li¬ 
beravit,  et  ad  pristinam  prorsus  sanitatem 
restituit.  Posteaque  non  injuria  addit : 
Quod  si  morbum  jam  ad  extrema  produc- 
tum  submovere  possit  purgatio,  certe  ea- 
dem  temperius  adhibita,  ne  is  ita  longe 
serpat,  praecavebit.”  Profecto  mihi  per¬ 
suasum  est  haec  duo  consilia  fructu  conjungi 
'  posse,  nempe,  administrando  medicamentum 
e  submuriate  hydrargyri  et  tartrate  antimo- 
nii  et  potassae  cum  opio  compositum  ;  cujus 
prima  pars  ad  alvum  solvendam,  secunda  ad 
sudorem  movendum,  tertiaque  ad  irritatio- 

nem  sedandam  spectat.  Si  delirium  et  coma 
graviter  urgeant,  praeter  medicamenta  pur¬ 
gantia,  cucurbitulas  cruentas,  aut  emplas¬ 
trum  e  meloe  vesicatorio  compositum,  inter 
scapulas,  admovere  oportet.  Cum  accedit 
metastasis  scilicet  a  parte  externa  in  inter¬ 
nam,  rubefacientia  vel  etiam  exulceratio  sine 
mora  in  opem  adduci  debent.  Si  alvus  gegri 
sit  fusa,  opio  fluxus  reprimi  debet  j  et  ne 
delirium  et  alia  signa  infausta  opio  augean- 
ti\r,  aut  in  aqua  solvendum,  aut  'cum  iis  jun¬ 
gendum  est  quae  sudorem  movent.  Multum 
quoque  oportet,  ut  cibus  mitis  et  facilis  con¬ 
coctu,  dum  morbus  perstat,  in  ventriculum 
recipiatur. 

De  remediis  externis  pauca  finem  versus 
dicenda  sunt.  Nunc  de  erysipelate  oedaema- 
tode,  cujus  accessio  est  hebetior  aut  sensim 
inserpit ;  incipiens  ex  languore  levi,  horrore, 
cibi  fastidio  et  vomitu  ;  sub  initio  quoque 
functiones  cerebri  magis  minusve  perturban¬ 
tur  ;  tumor  mollis  per  tres  dies  vagatur  et  au¬ 
getur  j  tota  facies  rubescit  5  sed  rubor  colore 

luteo  vel  fusco  miscetur,  et  cito  aqua  inter- 
cute  vultus  intumescit ;  pressio  adhibita,  sen¬ 
sum  quasi  crepitus  dat,  et,  uti  in  hydrope, 
vestigium  digiti  aliquamdiu  permanet.  Die 
circiter  secundo,  tertio,  vel  quarto  ab  ortu 
tumoris,  vesiculas  fere  innumerae  partem  la¬ 
borantem  obsidere  incipiunt ;  quae,  post  pau¬ 
cos  dies,  uti  variolae  confluentis  propriae,  sic¬ 
cantur  et  nigricant.  Signa  continua  ingra¬ 
vescunt  5  facies  fit  horrifica  et  turgida ;  lin¬ 
gua  albescit  ;  motus  arteriarum  fit  exilis, 
creber,  saepe  inaequalis ;  oculi  tumefacti  clau¬ 
duntur  ;  delirium  confestim  et  stupor  se¬ 
quuntur,  et  aeger  die  mali  circiter  octavo 
aut  nono,  his  signis  exercentibus,  absumitur : 
aut  eo  circiter  tempore  signa  mitescunt,  et 
aegrotus  tandem  valet. 

Consilia  medendi  hujusce  speciei  sunt,  im¬ 
petum  humorum  mutare,  irritationem  mi¬ 
nuere,  et  corpus  roborare.  In  hac  specie 
sanguinis  missio  valde  periculosa  est ;  et  nisi 
e  parte  vicina,  si  morbus  ad  cerebrum  spec- 

tet,  propter  rationes  jam  dictas,  et  vires  jam 
labefactas,  nunquam  perfici  debet,  sed  ad  ea 
concurrere  oportet,  quae  alvum  leniter  mo¬ 
vent  ;  quod  mediis  salibus,  vel  praeparata  ex 
hydrargyro,  submurias  hydrargyri  nominato, 
modo  in  specie  prima  dato,  satis  commode 
efficitur :  Vel,  (suadente  celeberrimo  Aber- 
nethy),  sumat  aeger  pilulae  hydrargyri  granas 
quinque  secunda  quaque  nocte,  et  interdiu 
gentianm  et  cassiae  sennae  infusum,  ut  ei  una 
saltem  sit  dejectio  indies. 

Praeter  remedia  in  prima  specie  numerata 
ad  sudorem  eliciendum,  carbonas  amrnoniae 
nuper  a  Doctore  Peart  adeo  laudatum  est, 
ut  remedium  fere  specificum  esse  videatur,  et 
de  hoc  medicamento  hancce  orationem  ha¬ 
bet  :  In  these  disorders,  (erysipelas  et  ery- 
thema),  as  well  as  in  scarlet  fever,  I  de- 
“  pend  chiefly  on  the  volatile  alkali,  (carbo- 
nas  ammonise),  till  the  disorder  is  in  some 
measure  subdued,  before  I  have  recourse 
to  other  medicines  as  auxiliaries.  I  gene- 

rally  give  about  six  grains  at  a  dose,  either 
a  state  of  solution,  or  made  into  pilis, 
ordering  that  the  dose  be  repeated  every 
“  two,  four,  six,  or  eight  hours,  as  the  de- 
gree  of  the  disorder,  or  the  urgency  of  the 
“  symptoms,  may  seem  to  require 

Ad  secundum  consilium  exequendum,  o- 
pium  vel  hyoscyamum,  postquam  alvus  pur¬ 
gatur,  cum  iis  quse  sudorem  eliciunt,  liberri¬ 
me  administrare  licet ;  multum  enim  ad  ope¬ 
ras  sanitatem  restituendam  conferunt. 

Quod  ad  consilium  tertium  attinet,  cor¬ 
tice  cinchonae  officinalis,  columba,  vino  ru¬ 
bro  Lusitaneo,  aut  cerevisia  meraciori,  et  aci¬ 
dis  mineralibus  expletur ;  nonnulli  quidem, 
Londini  praesertim,  ab  ipsa  morbi  accessione, 
corticis  cinchonae  officinalis  magnam  copiam 
infundunt^  ne  morbus  ad  gangraenam  tendat. 


^  Practical  Infarmation  on  Erysipelas,  &c.  by  E. 
Peart,  M.  D. 

E  signis  alterutrius  speciei  incipit  erysipelas 
gangraenosum :  faciem  et  partes  corporis  su¬ 
periores  adoriri  solet ;  haud  raro  autem  ar¬ 
tum  inferiorem  tentat ;  celeriter  serpit  tu¬ 
mor,  qui  mollis  et  quasi  inflatus  est,  coloris 
subrubri  vel  lividi :  die  circiter  quarto,  vesi¬ 
culae  aut  phlyctaenae  partem  affectam  obdu¬ 
cunt  ;  quarum  bases  lividae,  cito  nigricant,  et 
signa  gangraenae  ipsius  mox  consequuntur. 
Vultus,  si  morbus  membrum  tentat,  collabi- 
tur;  qualem  torvum  et  ferocem  medici  fa¬ 
ciem  Hippocraticam  nominare  solent.  Si  fa¬ 
cies  ipsa  laborat,  inflatur  nigricatque  j  angor, 
anxietas  et  summa  virium  resolutio  premunt  j 
motus  arteriarum  est  creberrimus,  exilissi¬ 
mus,  saepe  inaequalis  ;  aeger  nunc  delirat, 
nunc  stupet ;  sitis  urget ;  lingua  crusta  sub¬ 
nigra  obtegitur }  cibi  evomuntur  j  singultus 
torquet,  et  alvus  fluit.  Non  semper  in  mor-' 
tem  desinit  morbus ;  sed  signa  febris  putridae 
ad  diem  vigesimum  saepe  intenduntur ;  pos- 
teaque  partes  exulceratae  diu  vexant,  et  non 
sine  maxima  difficultate  ad  sanitatem  ferun- 

tur.  Consilia  medendi  eadem  sunt  quse  jam 
memorata  de  specie  oedaematode,  post  alvi 
purgationem.  Hmc  sunt  medicamenta  praeci¬ 
pua,  et  in  quibus  maximam  spem  salutis  im¬ 
ponere  debemus  :  Cortex  cinchonae  offici- 
nalis,  vinum  praesertim  rubrum  Lusitaneum, 
cerevisia  fortior,  aut  etiani  liquor  spirituosus 
dilutus,  cui  nomen  est  Anglice  Brandy.  Rite 
accedunt  opium  et  acida  mineralia,  cibus 
quoque  satis  nutriens  et  facilis  concoctu, 
quales  est  jus  et  carnibus  elixis  concretum, 
vel  aqua  in  qua  caro  decocta  est. 

Nunc  in  pauca  conferam  quae  de  remediis, 
externis  inventa  habeo.  Nempe  in  prima  spe¬ 
cie,  nullum  remedium  externum  prodesse : 
aera  frigidum,  (libere  admotum),  remedium 
esse  tutissimum  et  aptissimum :  pulveres 
omnes  absorbentes  nocere,  quandoquidem 
halitum  per  cutem  et  a  cute  impediunt. 
Vesiculis  diruptis  crustam  duram  formant, 
quae  crusta  ex  acri  humore  composita,  vel 
cuti  adhaerescit,  vel  partem  exulceratam,  ad 

quam  formandam  maxime  adjuvant,  obtegit, 
ideoque  irritationem  auget.  Postremo,  om* 
nia  remedia  quae  partem  laborantem  aut 
multum  calefaciunt  aut  refrigerant,  mala 
esse  et  periculosa ;  illa,  quia  inflammationem 
et  ad  suppurationem  proclivitatem  augent, 
haec,  quia  partibus  affectis  imposita  morbum 
nonnunquam  in  partem  internam  spectare  fa¬ 
ciunt  5  qua  de  causa,  in  hac  specie  aer  frigidus 
solum  aut  folia  virida  brasicse  sunt  remedia 
tutissima,  jucundissima  et  saluberrima.  Si 
pruritus  post  vesiculas  diruptas  graviter  ur¬ 
get,  partes  aqua  tepida  fovere  liceat. 

In  specie  secunda,  materiae  vasa  leniter 
excitantes,  non  autem  nimis  potentes,  ne  cu¬ 
tem  abradant,  sed  ea,  quae  rubefacientes  ap¬ 
pellantur,  multum  prosunt:  hujusmodi  sunt  li¬ 
quores  spirituosi  diluti,  vel  aqua  in  qua  car- 
bonas  ammoniae,  aut  opium  purum  solvitur. 
Sed  haec  maxime  juvant,  si  ea  quae  irrita¬ 
tionem  sedant  postea  admoveantur,  nem¬ 
pe  fomenta  ex  avenae  pulvere,  floribus  au- 

themidis  nobilis,  et  aqua  in  qua  capsulae  pa¬ 
paveris  somniferi  decocti  fuerint. 

CEdaema,  quod  morbus  jam  evanescens  re¬ 
linquit,  ope  fasciae  e  panno  laneo,  fricatione 
cum  linimento  ammoniae,  vel  aqua  tepida 
marina  plerumque  removeri  potest.  In  spe¬ 
cie  tertia  post  remedia  jam  dicta,  cum  notae 
gangraenae  patent,  ad  partem  moribundam 
cataplasmata  stimulantia  aut  emollientia,  ni¬ 
mirum  ex  alkohole,  oleo  terebinthini,  admo-  ' 
venda  sunt.  Ad  malum  odorem  removendum, 
fotus  ex  pulvere  seminum  lini,  et  carbone 
ligni  compositus,  vel  qui  dicitur  fotus  fer¬ 
mentescens,  imponi  debet. 

Postremo,  quae,  pro  gangraena  aliunde  or¬ 
ta  laudantur,  adhibenda  sunt. 


FINIS. 

